471/2020

Útdráttur

Með hinum áfrýjaða dómi var H sakfelld fyrir umferðarlagabrot með því að hafa 2. september 2019 ekið svipt ökurétti og óhæf til að stjórna bifreið örugglega vegna áhrifa ávana- og fíkniefna. Var H dæmd til að sæta fangelsi í 90 daga en refsingin var bundin skilorði í tvö ár. H áfrýjaði dóminum í því skyni að fá refsinguna mildaða. Í dómi Landsréttar kom fram að ekki hefði verið rétt að líta svo á að ákærða hefði með brotum sínum rofið skilorð nánar tilgreinds dóms enda hefði sá dómur ekki verið birtur fyrir henni fyrr en 3. september 2019, sbr. 4. mgr. 57. gr. almennra hegningarlaga. Samkvæmt dómvenju og að virtum sakarferli H, sbr. 5. tölulið 1. mgr. 70. gr. almennra hegningarlaga, var refsing hennar ákveðin 45 daga óskilorðsbundið fangelsi. Þá var ákvæði héraðsdóms um ævilanga ökuréttarsviptingu staðfest.

Dómur Landsréttar

Mál þetta dæma landsréttardómararnir A-kvk-nf E-kvk-nf, D-kk-nf Þ-kk-nf B-kk-nf og J-kk-nf S-kk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 14. júlí 2020 í samræmi við yfirlýsingu ákærða um áfrýjun. Áfrýjað er dómi Héraðsdóms Reykjavíkur 29. júní 2020 í málinu nr. S- [...]/2020.

2

Ákæruvaldið krefst þess að hinn áfrýjaði dómur verði staðfestur um sakfellingu ákærða og refsingu. Þá krefst ákæruvaldið þess að svipting ökuréttar ákærðu verði staðfest.

3

Ákærða krefst þess að refsing hennar verði milduð.

Niðurstaða

4

Með hinum áfrýjaða dómi var ákærða sakfelld fyrir að hafa 2. september 2019 ekið svipt ökurétti og óhæf til að stjórna bifreið örugglega vegna áhrifa ávana- og fíkniefna.

Var háttsemin heimfærð til 1., sbr. 2. mgr., 48. gr., 1., sbr. 2. mgr., 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019. Með dóminum var ákærðu gert að sæta fangelsi í 90 daga en refsingin var bundin skilorði í tvö ár. Þá var hún svipt ökurétti ævilangt. Ákærða áfrýjaði málinu í því skyni að fá refsingu mildaða.

5

Í hinum áfrýjaða dómi var talið að ákærða hefði með framangreindum brotum rofið skilorð samkvæmt dómi Héraðsdóms Reykjavíkur 27. júní 2019 í máli nr. 23/2019 sem kvað á um 60 daga fangelsisrefsingu sem var skilorðsbundin í tvö ár. Ákæruvaldið hefur upplýst að síðar nefndur dómur hafi ekki verið birtur fyrir ákærðu fyrr en 3. september 2019 og var því ekki rétt að líta svo á að hún hefði með brotum sínum 2. september 2019 rofið skilorð síðarnefnda dómsins, sbr. 4. mgr. 57. gr. almennra hegningarlaga, sbr. hér til hliðsjónar dóm Landsréttar 13. mars 2020 í máli nr. 339/2019.

6

Sakaferill ákærðu sem er fædd í [...] er rakinn í hinum áfrýjaða dómi. Við ákvörðun refsingar í héraði var við það miðað að ákærðu væri í þriðja sinn gerð refsing fyrir akstur undir áhrifum ávana- og fíkniefna og í annað sinn svipt ökurétti.

7

Í 95. gr. umferðarlaga er ekki mælt fyrir um ítrekunaráhrif að því er refsingu varðar. Með stoð í 5. tölulið 1. mgr. 70. gr. almennra hegningarlaga er aftur á móti löng venja fyrir því að við ákvörðun refsingar fyrir umferðarlagabrot sé litið til fyrri brota af sömu tegund þannig að viðurlög þyngist frá einni viðurlagaákvörðun til annarrar til að tryggja varnaðaráhrif þeirra. Við þessar aðstæður er tekið mið af skilyrðum 71. gr. almennra hegningarlaga fyrir ítrekunaráhrifum brota. Í samræmi við framangreint er fallist á með ákæruvaldinu að líta verði svo á að ákærða hafi þrisvar sinnum verið fundin sek um akstur undir áhrifum ávana- og fíkniefna og tvisvar sinnum svipt ökurétti þannig að áhrif hafi við ákvörðun refsingar hennar fyrir það brot sem nú er til meðferðar. Verður refsing hennar í samræmi við þessa dómvenju ákveðin 45 daga fangelsi. Ekki eru efni til að binda refsinguna skilorði.

8

Með vísan til 3. mgr. 99. gr. laga nr. 77/2019 verða ákvæði hins áfrýjaða dóms um ævilanga sviptingu ökuréttar staðfest.

9

Ákvæði hins áfrýjaða dóms um sakarkostnað er staðfest.

10

Með þessari niðurstöðu er leiðrétt ákvörðun hins áfrýjaða dóms um refsingu og er því rétt að greiddur verði úr ríkissjóði áfrýjunarkostnaður málsins, að meðtöldum málsvarnarlaunum verjanda ákærðu sem ákveðin eru með virðisaukaskatti eins og greinir í dómsorði.

Dómsorð :

Ákærða, H-kvk-nf B-kvk-nf B-kvk-nf, sæti fangelsi í 45 daga.

Ákvæði hins áfrýjaða dóms um ævilanga sviptingu ökuréttar ákærðu og sakarkostnað skulu vera óröskuð.

Allur áfrýjunarkostnaður málsins, 334.076 krónur, greiðist úr ríkissjóði, þar með talin málsvarnarlaun skipaðs verjanda ákærðu fyrir Landsrétti, S-kk-ef K-kk-ef K-kk-ef lögmanns, 316.200 krónur.

Dómur Héraðsdóms Reykjavíkur 29. júní 2020

Mál þetta, sem dómtekið var 24. júní 2020, var höfðað með ákæru, útgefinni af lögreglustjóranum á höfuðborgarsvæðinu 12. maí 2020, á hendur „H-kvk-þgf B-kvk-þgf B-kvk-þgf, kt. [...], [...], Reykjavík, fyrir umferðarlagabrot með því að hafa, mánudaginn 2. september 2019, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 3,6 ng/ml, amfetamín 310 ng/ml, klónazepam 59 ng/ml, kókaín 95 ng/ml og MDMA 205 ng/ml) um Grensásveg í Reykjavík, við Sólbaðsstofuna Smart, þar sem lögregla hafði afskipti af ákærðu.

M: 007-2019-[...]

Telst brot þetta varða við 1., sbr. 2. mgr. 48., 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 6. maí 2020, var ákærðu gerð sektarrefsing með dómi Héraðsdóms Reykjavíkur 20. september 2017 fyrir akstur undir áhrifum ávana- og fíkniefna. Ákærða var dæmd í skilorðsbundið fangelsi til tveggja ára með dómi sama dómstóls 27. júní 2019, m. a. fyrir akstur undir áhrifum ávana- og fíkniefna og fyrir akstur svipt ökuréttindum. Hefur sá dómur ítrekunaráhrif í skilningi 71. gr. almennra hegningarlaga nr. 19/1940 við úrlausn máls þessa, frá þeim degi er hann var kveðinn upp og óháð því hvenær hann var birtur ákærðu, sbr. t. d. dóm Hæstaréttar 30. október 2008 í máli nr. 92/2008.

Við ákvörðun refsingar í máli þessu verður því við það miðað að ákærðu sé nú í þriðja sinn gerð refsing fyrir akstur undir áhrifum ávana- og fíkniefna og í annað sinn fyrir akstur svipt ökuréttindum, allt innan ítrekunartíma í skilningi 71. gr. almennra hegningarlaga. Á hinn bóginn horfir til refsimildunar skýlaus játning ákærðu fyrir dómi, sbr. 9. tölul. 1. mgr. 70. gr. almennra hegningarlaga.

Með brotum þeim sem ákærða er nú sakfelld fyrir hefur hún rofið skilorð dómsins frá 27. júní 2019. Ber því að taka hann upp og gera ákærðu refsingu í einu lagi, sbr. 60. og 77. gr. almennra hegningarlaga nr. 19/1940.

Með hliðsjón af sakarefni málsins þykir refsing ákærðu hæfilega ákveðin fangelsi í 90 daga, en fresta skal fullnustu 60 daga af þeirri refsingu og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940.

Með vísan til lagaákvæða í ákæru er ákærða svipt ökurétti ævilangt frá birtingu dóms þessa að telja.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 114.700 krónur, að meðtöldum virðisaukaskatti, og 228.390 krónur í annan sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, H-kvk-nf B-kvk-nf B-kvk-nf, sæti fangelsi í 90 daga, en fresta skal fullnustu 60 daga af þeirri refsingu og falli hún niður að liðnum tveimur árum frá birtingu dóms þessa, haldi ákærða almennt skilorð 57. gr. laga nr. 19/1940.

Ákærða er svipt ökurétti ævilangt frá birtingu dómsins að telja.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 114.700 krónur, að meðtöldum virðisaukaskatti, og 228.390 krónur í annan sakarkostnað.